google/wiki40b huggingface dataset:
Geosynchronous Satellite Launch Vehicle Mark III

História

Vývoj GSLV Mk.3 začal krátko po roku 2000. Prvý štart bol plánovaný na rok 2009-2010. Oneskorenie bolo spôsobené viacerými faktormi.  
Suborbitálny letový test nosiča GSLV Mk.3 (LVM 3-X) s pasívnym horným stupňom sa uskutočnil 18. decembra 2014. Pri lete na suborbitálnu trajektóriu bol otestovaný pristávací modul kozmickej lode. Prvý štart s vynesením nákladu na obežnú dráhu bol uskutočnený 5. júna 2017. Pri ňom bola podľa plánu vynesená na dráhu prechodovú ku geostacionárnej telekomunikačná družica GSAT-19 s hmotnosťou 3 136 kg. Pri ďalšom štarte 14. novembra 2018 bola úspešne vynesená telekomunikačná družica GSAT-29 s hmotnosťou 3 423 kg.
Nasledujúci štart GSLV Mk.3 prebehol 22. júla 2019 a vyniesol indický komplex Čandraján-2, skladajúci sa z orbitera Mesiaca, pristávacieho modulu Vikram s vozítkom Pragyan, všetko o celkovej hmotnosti 3 890 kg.

Budúci vývoj

Prvý štart s kozmickou loďou Gaganján a kozmonautmi na palube je plánovaný po roku 2021. V roku 2024 má vyniesť k Marsu Mangalján-2.
V budúcnosti je predpokladaný vývoj čiastočne kryogénneho motora (na kvapalný kyslík a letecký petrolej (RP-1) pre druhý stupeň tohto nosiča, ktorý umožní zvýšenie nosnosti na GTO na 6 ton.

Prvý stupeň

GSLV Mk.3 používa raketové motory na pevné palivá (boostery) typu S200. Každý z nich má priemer 3,2 metra, dĺžku 25 metrov a obsahuje 207 ton paliva, prázdna hmotnosť je 31 000 kg. Tieto motory horia 130 sekúnd a oba celkovo produkujú ťah približne 10 000 kN (čo znamená asi 1000 ton ťahu).

Druhý stupeň

Centrálny stupeň, označený L110, má priemer 4 metre, dĺžku 21,39 metrov, prázdna hmotnosť je 9 000 kg. Spaľuje kvapalné palivo: nesie 116 ton UDMH a N₂O₄. Tento stupeň je prvým indickým komplexom motorov na kvapalné palivá. Používa dva vylepšené motory Vikas, každý s ťahom okolo 700 kN (asi 70 ton ťahu). Raketové motory používajú regeneratívne chladenie a pri porovnaní s predchádzajúcimi motormi Vikas majú zníženú hmotnosť a zvýšenú účinnosť (špecifický impulz). Tento stupeň sa spúšťa 113 sekúnd po štarte a poskytuje ťah po dobu približne 200 sekúnd.

Tretí stupeň

Kryogénny tretí (tzv. horný) stupeň C25 je poháňaný raketovým motorom CE-20 vyvinutým v Indii. Tento motor spaľuje kvapalný kyslík a kvapalný vodík. Produkuje 186 kN (približne 18 ton ťahu) počas približne 640 sekúnd. Stupeň má priemer 4 metre a dĺžku 13,5 metra, prázdna hmotnosť je 5 000 kg. Obsahuje 28 ton paliva.

Kryt nákladu

Kryt nákladu má priemer 5 metrov a umožňuje niesť náklad o objeme 110 m³.
Malmerspach

Poloha

Obec má rozlohu 2,66 km². Najvyšší bod je položený 868 m n. m. a najnižší bod 386 m n. m.

Obyvateľstvo

Počet obyvateľov obce je 522 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Valerij Nikolajevič Kubasov

Životopis

Po ukončení strednej školy odišiel študovať na MAI - Moskovskú vysokú školu leteckú. Po jej absolvovaní v roku 1957 sa dostal do skupiny konštruktérov na OKB-1 (dnešnáRKK Energija), ktorí sa zaoberali kozmickou technikou. Potom získal hodnosť kandidáta vied. V roku 1964 bol v skupine inžinierov z ktorých sa vyberal kandidát pre posádku Voschodu 1. V roku 1966 vzniko tím zložený z odborníkov rôznych oblastí, ktorý pripravoval kozmické lety. Tu sa stretol s radom neskorších kozmonautov a spolu s nimi sa dostal i do výcvikového tábora. Mal letieť na Sojuze 11, ale pre podozrenie na tuberkulózu neletel. Pri výcviku na druhú misiu bol v USA. 
Bol ženatý, otec dcéry a syna.
Thézac (Charente-Maritime)

Poloha

Obec má rozlohu 12,42 km². Najvyšší bod je položený 49 m n. m. a najnižší bod 22 m n. m.

Obyvateľstvo

Počet obyvateľov obce je 320 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cormeilles-en-Parisis

Poloha

Mesto má rozlohu 8,48 km². Najvyšší bod je položený 170 m n. m. a najnižší bod 22 m n. m.

Obyvateľstvo

Počet obyvateľov je 23 497 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Agostino Barelli

Životopis

Kurfirst Ferdinand Maria Bavorský a jeho manželka Henriette Adelheid ho povolali ako dvorného staviteľa do Mníchova. Barelli tu navrhol Theatinerkirche. Modelom mu bol kostol Sant'Andrea della Valle v Ríme, ku ktorému boli pridané dve monumentálne veže. V rokoch 1663-1674 to bola jedna z prvých barokových stavieb na sever od Álp.
V roku 1664 zhotovil plány na zámok Nymphenburg. V roku 1674 ho na mieste dvorného staviteľa nahradil Enrico Zuccalli a on sa vrátil do Bologne.
Vo veku asi 60 rokov Agostino Barelli pravdepodobne zomrel v Bologni.
Cazes-Mondenard

Poloha

Obec má rozlohu 58,23 km². Najvyšší bod je položený 253 m n. m. a najnižší bod 93 m n. m.

Obyvateľstvo

Počet obyvateľov obce je 1 227 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
La Motte-d’Aigues

Poloha

Obec má rozlohu 14,63 km². Najvyšší bod je položený 1 060 m n. m. a najnižší bod 295 m n. m.

Obyvateľstvo

Počet obyvateľov obce je 1 359 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bunus

Poloha

Obec má rozlohu 6,6 km². Najvyšší bod je položený 531 m n. m. a najnižší bod 138 m n. m.

Obyvateľstvo

Počet obyvateľov obce je 159 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rue Chabanais

Poloha

Ulica vedie od križovatky s Rue des Petits-Champs pri dome č. 22 a končí pri Rue Rameau č. 9. Ulica je orientovaná od juhu na sever. Na juhu je kolmá na ulicu Rue des Petits-Champs a smerom na sever na ňu naväzuje námestie Square Louvois.

Dejiny

Ulica bola otvorená v roku 1773 najprv medzi ulicami Rue des Petits Champs a Rue Chérubini. Druhá, oveľa kratšia časť medzi ulicami Rue Chérubini a Rue Rameau bola sprevádzkovaná v roku 1838. Ulica získala svoje meno 4. júnaa 1775 podľa markýza de Chabanais.
Veľký kaštieľ (Cífer)

História

Na začiatku 19. storočia bol rozšírený. Ďalšie prestavby sa uskutočnili v rokoch 1932, 1939 a 1940. Po 2. svetovej vojne bol prispôsobený na hydinárske potreby.

Architektúra

Kaštieľ má dve nadzemné poschodia a je trojkrídlovo disponovaný. Na hlavnej fasáde dominuje stredový rizalit s balkónom. Pôvodné členenie bolo narušené. Miestnosti objektu majú zaklenuté valené klenby so segmentovými lunetami. Kaplnka, ktorá patrila ku kaštieľu, bola pristavaná v 19. storočí.
Tomáš Maštalír

Životopis

Ako žiak základnej školy prednášal prózu. Študoval na modranskom gymnáziu, kde hrával divadlo. Neskôr odišiel do Bratislavy na Vysokú školu múzických umení. Medzi jeho pedagógov patrili Emil Horváth, Juraj Slezáček a Peter Mikulík. Neskôr sa mu pedagogicky venoval režisér Ľubomír Vajdička. V roku 2000 úspešne skončil štúdium v odbore divadelné herectvo. Bol istý čas elévom v trnavskom divadle. Od toho istého roku je členom Činohry SND.
Riccardo Broschi

Život

Narodil sa okolo roku 1698 v Neapole. V roku 1725 tu mala premiéru jeho jediná komická opera „La vecchia sorda“. V rokoch 1728 až 1735 skomponoval niekoľko hrdinských opier s jediným cieľom, ukázať všetky možnosti spevackého umenia svojho mladšieho brata Carla, ktorý sa preslávil, ako pravdepodobne najslávnejší kastrát v dejinách hudby, pod menom Farinelli.
Neskôr sprevádzal brata na jeho úspešných turné po Európe. V rokoch 1736 až 1737 slúžil pri kráľovskom dvora v Stuttgarte. Zakotvil v Španielsku, celkom opustil hudobnú dráhu a stal sa komisárom vojnového námorníctva španielskej koruny.
Sojuz 8

Priebeh letu

Loď odštartovala dňa 13. októbra 1969 z kozmodrómu Bajkonur. Bola navedená na obežnú dráhu vo výške 204,5 – 223,7 km s dobou obehu 88,61 minút. Deň predtým vyštartovala na obežnú dráhu loď Sojuz 7 a dva dni predtým, 11. októbra 1969 loď Sojuz 6, takže v priebehu niekoľkých hodín boli na obežnej dráhe Zeme naraz tri sovietske kozmické lode a spoločne tiež komunikovali. Vladimir Šatalov bol vedúcim celej sedmičky kozmonautov na obežnej dráhe. V programe bolo spojenie s loďou Sojuz 7, ale táto operácia za pasívneho prizerania tretej lode Sojuz 6 zlyhala. Lode sa len priblížili na vzdialenosť 500 metrov. Pri priblížení bolo vyskúšané použitie svetelných signálov pre komunikáciu. Počas letu bolo uskutočnené aj televízne vysielanie z paluby lode.
Potom, čo druhé dve lode pristáli na Zemi, nadviazala posádka Sojuzu 8 vtedy experimentálne rádiové spojenie so sovietskou výskumnou loďou plávajúcou v Atlantiku prostredníctvom spojovacej družice Molnija.
Návratový modul Sojuzu 8 úspešne pristál v kazašskej stepi po takmer piatich dňoch letu, 18. októbra 1969, 145 km severne od Karagandy.
Ján Lehký

Životopis

Štud. na gymnáziu v Prievidzi a Prešove. Filológiu a filozofiu na Filozofickej fakulte Univerzity Komenského v Bratislave. Pôsobil v knihovníctve, pracovník Univerzitnej knižnice, riaditeľ Slovenskej pedagogickej knižnice v Bratislave, v knihovníckej práci spolupracoval pri výchove mladej knihovníckej generácie. Zakladateľ a člen spoločenských organizácií, vedeckých a redakčných rád. Publikoval v denníkoch a odbornej tlači. V roku 1944 redaktor časopisu Povstanie v Prievidzi, vedúci vnútropolitickej redakcie SSV v Banskej Bystrici.
Bažantnice v Satalicích

Ochrana

Predmetom ochrany je lesný porast s množstvom starých stromov - dubov, líp, javorov a jaseňov.
C/2011 W3 Lovejoy

Objavenie

Kométa Lovejoy bola objavená Terrym Lovejoyom 27. novembra 2011 z Thornlandsu v Queenslande
Clavé

Poloha

Obec má rozlohu 19,53 km². Najvyšší bod je položený 216 m n. m. a najnižší bod 108 m n. m.

Obyvateľstvo

Počet obyvateľov obce je 330 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Verejnosť proti násiliu

Vznik

V reakcii na pražské udalosti zo 17. novembra sa v nedeľu 19. novembra 1989 zišlo v bratislavskej Umeleckej besede približne päťsto umelcov, intelektuálov a osobností spoločenského života. Milan Kňažko, ktorý sa vrátil z Prahy, informoval o štrajku pražských divadiel. Výtvarník Ľubomír Longauer tam prečítal výzvu, ktorú v ten deň pripravili spolu s ním Miroslav Cipár, Ladislav Čarný, Ľubomír Feldek, Daniel Fischer, Peter Horváth, Martin Hollý, Jozef Jankovič, Vladimír Kompánek, Karol Lacko a Rudolf Sikora, v ktorej pražský štrajk podporili. Na tomto zhromaždení padol aj návrh vytvorenia politického hnutia a zároveň vzniklo aj jeho pomenovanie. (V rovnaký deň, 19. novembra 1989 vzniklo v Prahe Občianske fórum.) K samotnému založeniu VPN došlo nasledujúci deň, 20. novembra, kedy jeho zakladatelia Milan Kňažko, Ján Budaj, Fedor Gál, Peter Zajac, Martin Bútora, Jozef Kučerák a ďalší prijali vyhlásenie, v ktorom "odmietajú násilie v politickom, kultúrnom a verejnom živote", žiadali pluralitu, slobodu tlače a ďalšie slobody (VPN žiada prepustiť politických väzňov, priestor v masmédiách) ale aj zrušenie článku ústavy s vedúcou úlohou KSČ. Vyhlásenie sa začalo šíriť na prvom mítingu hnutia na Hviezdoslavovom námestí 22. novembra. V piatok 24. novembra Slovenská televízia v mimoriadnom vysielacom čase uviedla reláciu Štúdio Dialóg, v ktorej Kňažko okrem iného, prečítal aj výzvu na generálny štrajk.  Programové vyhlásenie z 25. 11. 1989 bolo spoločné s Koordinačným centrom (KC) slovenských vysokoškolákov. Obsahovalo 12 stručných bodov, z ktorých prvý bol výzvou k slobodným voľbám. Hnutie sa rýchlo stalo hlavnou opozičnou (protikomunistickou) silou na Slovensku. Jeho prioritou bolo doviesť krajinu k slobodným voľbám, ktoré sa potom uskutočnili v júni 1990.
Thorgan Hazard

Klubová kariéra

Kariéru začal za Royal Stade Brainois neskôr prešiel do kvalitnejšej akadémie a to do A.F.C. Tubize kde si ho všimli skauti z RC Lens tam začal hrávať aj veľký futbal nie len mládež. Neskôr prestúpil so svojím bratom Edenom Hazardom do londýnskeho klub Chelsea FC za jeden milión libier! Potom nasledovalo dvojročné hosťovanie v klube Zulte Waregem kde v 75 zápasoch nastrieľal 21 gólov a prihral na 30 gólov. Na konci sezóny 2013/14 získal ocenenie najlepší hráč Jupiler League.
Jeho reprezentačná kariéra začala 29. máj 2013 kde v druhom polčase kde sa vystriedal za svojho spoluhráča z FC Chelsea Romelua Lukakua. V priateľskom zápase nakoniec Belgicko vyhralo 4:2.
Palavas-les-Flots

Poloha

Obec má rozlohu 2,38 km². Najvyšší bod je položený 3 m n. m. a najnižší bod 0 m n. m.

Obyvateľstvo

Počet obyvateľov obce je 5 996 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pučanie (zoológia)

Pučanie alebo gemiparia alebo gemácia druh nepohlavného rozmnožovania u živočíchov. Spočíva vo vytváraní špeciálnych útvarov (pupeňov), schopných vyvinúť sa v nový organizmus.
U jednobunkovcov ide o zvláštny spôsob tzv. binárneho delenia. Vyskytuje sa u cicaviek (Suctoria) a veľmi vzácne aj u niektorých koreňonožcov (Sarcodina), bičíkovcov a nálevníkov. Na povrchu materského jedinca (u niektorých druhov smerom dovnútra) sa vytvoria bunkové výrastky, do ktorých prechádzajú dcérske jadrá. Keď tieto „pupene“ dosiahnu určitú veľkosť osamostatňujú sa, nejaký čas volne plávajú, potom prisadajú a postupne nadobúdajú tvar materských jedincov.
U mnohobunkovcov pri pučaní vzniká nový jedinec v podobe pupeňa, ktorý postupne rastie a nakoniec sa oddelí. Materský organizmus pritom neprestáva existovať a môže vytvárať ďalšie pupene. Môže sa vyskytovať u polypovcov (Hydrozoa), machoviek (Bryozoa), a dokonca aj u najprimitívnejších chordát, u plášťovcov (Urochordata, Tunicata). Pučaním na centrálnom stvole (stolon, cenosac) vznikajú aj kolónie niektorých polypovcov (rúrovníky – Siphonophora). Špeciálnym prípadom je vnútorné pučanie (gemulácia), ktorým vznikajú hibernačné štádiá sladkovodných hubiek (gemuly) a hibernačné štádiá machoviek (statoblasty). Takto vzniknuté útvary sú veľmi odolné proti nepriaznivým vplyvom prostredia. Keď nastanú vhodné podmienky, zárodok sa uvolní a vyvíja sa na nového živočícha.
Tuchyňa

Dejiny

Na území dnešnej obce Tuchyňa bolo sídlisko lužickej kultúry z doby hallštattskej, púchovské sídlisko zo zlomu letopočtu. Obec sa spomína od roku 1243 ako Tuhine, doložená je z roku 1259 ako Thuhene, z roku 1409 ako Tuchina, z roku 1439 ako Twchyna, maďarsky Tuchina, Tohány.
Patrila panstvu Vršatec, ktoré tu malo majer, časť zemanov Tuchyňských. V roku 1598 mala 12+32 domov, v roku 1720 mala 29 daňovníkov, v roku 1784 mala Panská Tuchyňa 59 domov a 373 obyvateľov, v roku 1828 mala 59 domov a 438 obyvateľov, Zemepanská Tuchyňa mala 11 domov, 10 rodín a 38 obyvateľov, v roku 1828 mala 8 domov a 92 obyvateľov. Zaoberali sa poľnohospodárstvom a ovocinárstvom. V roku 1901 založili potravné družstvo. V roku 1919 založili ovocný pestovateľský liehovar. 
Zábreh majetok sa spomína v roku 1259, patril hradu Trenčín.
Medzinárodná únia socialistickej mládeže

Medzinárodná únia socialistickej mládeže (ang. International Union of Socialist Youth, skrátene IUSY) je organizácia združujúca mládežnícke organizácie socialistických a sociálnodemokratických strán z viac ako 100 štátov sveta.
Medzinárodná únia socialistickej mládeže je členom Socialistickej internacionály. Predsedom únie je Jacinda Ardern z Nového Zélandu. Zo slovenských mládežníckych organizácií sú členom únie Mladí sociálni demokrati.

História združení socialistických mládežníckych organizácií

V roku 1907 bola založená v Stuttgarte Medzinárodná únia socialistických mládežníckych organizácií (International Union of Socialist Youth Organisations). Prvým predsedom sa stal Karl Liebknecht.
Po prvej svetovej vojne sa trieštenie v robotníckom hnutí prejavilo aj v trieštení mládežníckych organizácií hnutia. V roku 1919 bola Medzinárodná únia socialistických mládežníckych organizácií v Berlíne zmenená na Internacionálu komunistickej mládeže (Communist Youth International). V roku 1921 boli založené dve ďalšie organizácie: Medzinárodné spoločenstvo socialistických mládežníckych organizácií (International Community of Socialist Youth Organisations) a Internacionála pracujúcej mládeže (Working Youth International), ktoré sa zlúčili v roku 1923 v Hamburgu na Internacionálu socialistickej mládeže (Socialist Youth International).
Medzinárodná únia socialistickej mládeže bola založená po druhej svetovej vojne 30. septembra 1946 v Paríži.
Saint-Éloy-les-Mines

Poloha

Obec má rozlohu 22,11 km². Najvyšší bod je položený 649 m n. m. a najnižší bod 443 m n. m.

Obyvateľstvo

Počet obyvateľov obce je 3 703 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mia Kirshnerová

Mladosť

Mia Kirshnerová sa narodila v Toronte. Jej matkou je učiteľka Etti a otcom žurnalista Sheldon Kirshner, ktorý píše pre časopis Canadian Jewish News (Kanadské židovské noviny). Mia Kirshnerová je vnučka poľských Židov, ktorí prežili holokaust; jej otec Sheldon sa narodil v Nemecku v roku 1946 vo väzenskom tábore. Neskôr spoznal v Izraeli matku Kirshnerovej, bulharskú židovku.
Mia Kirshnerová vyrastala v stredostavovskom prostredí; navštevovala štátnu školu Forest Hill Collegiate Institute, neskôr prestúpila a zmaturovala na škole Jarvis Collegiate Institute. Študovala ruskú literatúru a filmografiu 20. storočia na McGill University v Montreale. Jej mladšia sestra, Lauren Kirshnerová, je spisovateľka.
Jena

Dejiny

Prvá písomná zmienka pochádza z roku 1182. V 13. storočí sa Jena stala obchodným mestom s právami (1230) a svojou vlastnou správou. Ekonomika bola založená najmä na produkcii vína. V roku 1286 prišli do mesta Dominikáni a v 1301 Cisterciáni. V roku 1331 bolo mesto pod vládou Meißenského markgrófstva. Od 1423 patrilo Saskému kurfirstvu Wettinovcov, ktorí zdedili Meißensko. Reformácia sa dotkla mesta v 1523. V roku 1558 založil Johann Friedrich I. dnešnú univerzitu Friedrich-Schiller-Universität Jena. Od 1670 do 1690 bola Jena hlavným mestom vojvodstva Sasko-Jena. V roku 1692 bolo pripojené k vojvodstvu Sasko-Eisenach a v 1741 k vojvodstvu (neskôr veľkovojvodstvo) Sasko-Weimar, ku ktorému patrilo až do roku 1918.
Na konci 18. storočia bola miestna univerzita najväčšia a najznámejšia zo všetkých nemeckých štátov. To spravilo z mesta centrum filozofie (s profesormi ako Fichte, Hegel, Schiller a Schelling) a raného romantizmu (básnici Novalis, bratia Schlegelovci a Ludwig Tieck).
14. októbra 1806 tu bojoval Napoleon Bonaparte proti Prusom, ktorých tu porazil v bitke pri Jene. Odpor voči francúzskej okupácii bol veľký, najmä u miestnych študentov. Mnohí z nich bojovali v roku 1813 v dobrovoľných ozbrojených zložkách pruskej armády Lützowsches Freikorps. O dva roky neskôr bolo v meste založené bratstvo Urburschenschaft.
Na konci 19. storočia prišiel s výstavbou železnice z Halle/Lipsko do Nürnbergu rozvoj mesta. Jena sa stala centrom strojníctva, optiky a výroby skla. Boli tu založené významné sklárske podniky Carl Zeiss AG, Schott AG za ktorými stáli Carl Zeiss, Ernst Abbe a Otto Schott.
Na konci druhej svetovej vojny v roku 1945 bolo mesto Spojencami ťažko bombardované. Bolo zničené skoro celé stredoveké centrum mesta (po vojne bolo obnovené).
Bystrý potok (prítok Mútňanky)

Prameň

Pramení v Oravských Beskydách, v podcelku Pilsko, priamo pri štátnej hranici s Poľskom, na severnom svahu Pilska (1 556,9 m n. m.) v nadmorskej výške približne 1 530 m n. m.

Opis toku

Od prameňa tečie najprv na severozápad, výrazným oblúkom prehnutým na sever sa postupne stáča na juhozápad a zľava priberá päť prítokov zo západných svahov Pilska. Následne pokračuje severojužným smerom Bystrou dolinou, sprava priberá dva krátke prítoky zo severovýchodného svahu Minčola (1 272,8 m n. m.), zľava najprv dva prítoky z juhozápadného svahu Pilska a potom prítok zo západného svahu Mechov (1 479,0 m n. m.). Ďalej priberá svoj najvýznamnejší prítok, Furandovský potok, zľava, potom ešte krátky ľavostranný prítok prameniaci severne od kóty 1 010,0 m a stáča sa juhozápadným smerom. Severozápadne od obce Mútne ústi v nadmorskej výške cca 811 m n. m. do Mútňanky.
Andy Wolf-Mednyánszky

Životopis

Otec Josef Wolf, sudetský Nemec, bol povolaním staviteľ. Matka Alžbeta, ktorá pochádzala zo slovenského (uhorského) rodu Mednyánsky de Medne, bola povolaním učiteľka.
V roku 1963 ukončil štúdium na stavebnej fakulte Slovenskej vysokej školy technickej v Bratislave, smer architektúra a pozemné staviteľstvo. Po promócii povinne nastúpil (vtedy platil pre absolventov vysokých škôl povinný miestenkový systém) ako stavbyvedúci na výstavbe Východoslovenských železiarní v Košiciach. Onedlho nato sa tam stal hlavným stavbyvedúcim, vedúcim hospodárskeho strediska.
V Košiciach sa zosobášil s Evou Liteckou, s ktorou mal dve dcéry, Evu a Renátu.
Neskoršie sa zamestnal ako projektant, ale po niekoľkých rokoch sa rozhodol pre emigráciu, pretože v jestvujúcom komunistickom režime nevideli s manželkou žiadne vyhliadky pre dobrú budúcnosť svojich detí. V roku 1985 emigrovali do Rakúska a odtiaľ do Nemecka. Po počiatočných neúspechoch pri hľadaní zamestnania začal pracovať ako architekt v Aschaffenburgu a neskôr vo Frankfurte nad Mohanom.
Vo Frankfurte založil v roku 1994 „Spolok priateľov Slovenska“, ktorého bol zakladajúcim predsedom. V tomto spolku začal aj literárne pôsobiť jeho informačnom bulletine s názvom „Tatra“.
Po odchode do dôchodku začal písať knihy, pričom hodne cestoval, lebo vo svojich knihách sa zaoberal etnografiou a kultúrnou antropológiou. Zaujímal sa o spôsob života a o históriu rôznych národov sveta s cieľom zobrať si z toho ponaučenie pre seba a pre svojich čitateľov.
Pretože meno Andreas Wolf je v Nemecku veľmi časté, pridal si k nemu meno svojich predkov a tak vznikol jeho pseudonym: Andy Wolf-Mednyánszky.
S ohľadom na novú orientáciu čitateľov na nové médiá, sa tiež Andy Wolf-Mednyánszky prispôsobil a začal tvoriť aj videofilmy, v ktorých pokračoval v započatej tematike z kultúrnej antropologie.
Železničná stanica Kežmarok

Rekonštrukcia

V septembri 2013 sa začala rekonštrukcia stanice, pokračovať mala do 25. októbra 2013. Nástupištia s pôvodnou dĺžkou 220 a 150 metrov budú predĺžené. Druhé nástupište bude upravené na možnosť nastupovať z oboch strán. Celkový rozpočet na úpravy je viac než 133 tisíc €. Úprava okolia stanice sa zatiaľ neplánuje.
Sfalerit

Charakteristika

Sfalerit tvorí tetraedrické aj dodekaedrické kryštály niekedy so zaoblenými plochami. Tento minerál často tvorí žilky, vtrúseniny alebo zrnité a celistvé agregáty. Jeho farba sa pohybuje od čiernej, hnedej, žltej až červenej, po zelenú, sivú a bielu. Môže byť aj bezfarebný. Biela alebo bezfarebná, priehľadná varieta sfaleritu sa nazýva kleiofán. Vryp máva tmavohnedý až bezfarebný. Býva priehľadný až nepriehľadný, má mastný až diamantový lesk.

Vznik

Vzniká na hydrotermálnych rudných žilách najmä spolu s galenitom, chalkopyritom a pyritom.

Poznávanie

Sfalerit vylučuje pri pôsobení zriedenej kyseliny chlorovodíkovej nepríjemný zápach pripomínajúci sírovodík. V čistej forme je netaviteľný, no so stúpajúcim obsahom železa sa taví čoraz ľahšie.

Výskyty na Slovensku

Banská Štiavnica, Pezinok, Jasenie, Rožňava, Švedlár, Vaľkovňa, ložisko Lívius-Samuel
La Celle-Saint-Cyr

Poloha

Obec má rozlohu 18,57 km². Najvyšší bod je položený 197 m n. m. a najnižší bod 83 m n. m.

Obyvateľstvo

Počet obyvateľov obce je 813 (2011).
Nasledujúci graf zobrazuje vývoj počtu obyvateľov v obci.
Zdroje: INSEE